Foilsiú iarratais ar leasú ar shonraíocht le haghaidh ainm in earnáil an fhíona dá dtagraítear in Airteagal 105 de Rialachán (AE) Uimh. 1308/2013 ó Pharlaimint na hEorpa agus ón gComhairle

(2022/C 170/10)

Leis an bhfoilsiú seo tugtar an ceart chun cur i gcoinne an iarratais de bhun Airteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 2 mhí ó dháta an fhoilsithe seo.

IARRAIDH AR LEASÚ AONTAIS AR AN tSONRAÍOCHT TÁIRGE

“Roero”

PDO-IT-A1261-AM03

Dáta an iarratais: 19.7.2018

1. Rialacha is infheidhme maidir leis an leasú

Airteagal 105 de Rialachán (AE) Uimh. 1308/2013 – modhnú nach mionmhodhnú é

2. Tuairisc ar an leasú agus cúiseanna leis

2.1. Rialacha maidir le lipéadú

Le haghaidh na gcineálacha “Roero” Arneis agus “Roero” Arneis Spumante (súilíneach), is féidir ainm an ainmniúcháin a úsáid freisin ina aonar gan an cineál fíonchaor a shonrú, i.e. Roero nó Roero Arneis agus Roero Spumante nó Roero Arneis Spumante.

Léiríonn an leasú seo rún na dtáirgeoirí ainm an tsonrúcháin agus an tagairt don limistéar táirgeachta a chur chun cinn ar bhealach níos fearr, agus é sin a dhéanamh freisin maidir le fíonta bána a tháirgtear ó fhíonchaora Arneis, i gcomhréir leis na forálacha atá i bhfeidhm cheana le haghaidh an chineáil “Roero” Rosso (dearg) atá bunaithe ar fhíonchaora Nebbiolo.

Leasaíodh pointe 9 (coinníollacha breise) den doiciméad aonair agus Airteagail 1 agus 7 den tsonraíocht táirge.

2.2. Sonrúcháin agus fíonta

Tabhairt isteach an chineáil “Roero” / “Roero” Arneis Riserva – Catagóir (1) Fíon

Fíonta STFC “Roero” arna ndéanamh as fíonchaora den chineál Arneis, a fhástar go forleathan sa limistéar táirgeachta, theastaigh ó na táirgeoirí leas a bhaint as a n-oiriúnacht d’aoisiú. Léiríonn sé seo treocht a bhíonn ag síorthreisiú i measc táirgeoirí an fhíona sin le blianta beaga anuas, ag ligean dóibh freisin raon na bhfíonta atá ar fáil do thomhaltóirí a leathnú an tráth céanna.

Leasaíodh pointe 4 (Tuairisc ar na fíonta) den doiciméad aonair agus Airteagail 1, 2, 4, 5 agus 6 den tsonraíocht táirge.

2.3. Limistéar táirgeachta

Is athrú eagarthóireachta é seo ina bhfuil tuairisc níos mionsonraithe ar theorainneacha an limistéir táirgeachta. In ionad na bhfocal “go dtí go sroicheann sé mórbhealach cúigeach Piobesi d’Alba-Guarene” cuireadh “go dtí go sroicheann sé Mórbhealach Cúigeach SP 10. Leanann sé ar aghaidh ar feadh an mhórbhealaigh seo suas go dtí a acomhal le Mórbhealach Réigiúnach SR 29, a leanann sé ó thuaidh chomh fada le teorainn bhardasach Corneliano d’Alba-Guarene, a leanann sé go dtí go nascann sé le Mórbhealach Cúigeach SP 171.”

Is críochú níos cruinne é seo ar an limistéar táirgeachta nach bhfuil aon athrú ná leathnú ar an limistéar féin i gceist leis.

Leasaíodh pointe 6 (Limistéar geografach críochaithe) den doiciméad aonair agus Airteagail 3 (Limistéar táirgeachta fíonchaor) den tsonraíocht táirge.

2.4. Rialacha maidir le fíonsaothrú

(a) Scriosadh na focail “airde: nach mó ná 400 m os cionn leibhéal na farraige”.

Scriosadh an teorainn airde le haghaidh fíniúnacha atá 400 m os cionn leibhéal na farraige toisc nach bhfuil airdí den sórt sin sa limistéar táirgeachta; measadh, dá bhrí sin, gurbh fhearr an tagairt sin a scriosadh chun a áirithiú go léireofar an réaltacht sa tsonraíocht.

Leasaíodh Airteagal 4(2) den tsonraíocht táirge.

(b) Scriosadh na srianta ar na córais oiliúna agus phrúnála a bheidh le húsáid mar, seachas na modhanna traidisiúnta ina n-úsáidtear treilísí ingearacha agus prúnáil Guyot, is féidir córais eile a úsáid freisin chun fíonchaora ardchaighdeáin a tháirgeadh sna cainníochtaí a leagtar síos sa tsonraíocht.

Tháinig cleachtais agranamaíocha agus fíonsaothraithe chun cinn i gcaitheamh na mblianta agus tá sé cruthaithe ag táirgeoirí gur féidir an cineál Arneis, go háirithe, a fhás go rathúil fiú agus úsáid á baint as cineálacha éagsúla prúnála seachas na cinn a cheadaítear faoi láthair agus lena gcruthaítear an fhéidearthacht fíonchaora a fháil leis na saintréithe is fearr chun fíonta ardcháilíochta STFC “Roero” a tháirgeadh. Is féidir leis na táirgeoirí na cleachtais a ghlacadh a mheasann siad is oiriúnaí chun feabhas a chur ar cháilíocht na bhfíonchaor agus na bhfíonta a tháirgeann siad.

Leasaíodh Airteagal 4(2) den tsonraíocht táirge.

(c) Ceadaítear uisciúchán éigeandála.

Mar thoradh ar an athrú aeráide le blianta beaga anuas agus i bhfianaise freisin gur ithir ghainmheach í an ithir i limistéar Roero den chuid is mó, meastar go bhfuil sé stuama an fhéidearthacht sin a chur san áireamh chun fadhbanna struis maidir le huisce a sheachaint, go háirithe i bplandaí níos óige.

Leasaíodh Airteagal 4 den tsonraíocht táirge.

2.5. Rialacha maidir le fíonóireacht

Cuireadh isteach tréimhsí aosaithe éigeantacha le haghaidh na gcineálacha (bána) “Roero” lena ngabhann an téarma Riserva (16 mhí) agus tásc geografach breise (4 mhí).

Socraíodh íostréimhse aosaithe, bunaithe ar thaithí na dtáirgeoirí, maidir leis na saintréithe barr feabhais a bhfuil sé ar intinn acu a úsáid chun na fíonta sin a aicmiú.

Leasaíodh Airteagal 5 (Rialacha maidir le fíonóireacht) den tsonraíocht táirge.

2.6. Tuairisc ar na fíonta – Saintréithe a bhaineann lena gcaitheamh

I gcás na gcineálacha “Roero” / “Roero” Arneis, Catagóir (1) Fíon, méadaíodh na luachanna le haghaidh an nirt alcóil iomlán íosta de réir toirte agus an eastóscáin íosta saor ó shiúcra agus leathnaíodh na tuairisceoirí datha.

Tá na leasuithe sin bunaithe ar thorthaí na n-anailísí a rinneadh ar fhíonta a táirgeadh le 5 bliana anuas, agus tá siad nasctha le hiarmhairtí an athraithe aeráide, go háirithe teochtaí níos airde, mar go bhfuil méadú ginearálta agus seasta sna teochtaí íosta tugtha faoi deara a dhéanann difear do neart na bhfíonchaor agus do thiúchan na n-eastóscán.

Mar fhreagairt ar na coinníollacha sin, tá an neart alcóil iomlán íosta méadaithe ó 11 % go 12 % de réir toirte agus tá an t-eastóscán íosta saor ó shiúcra méadaithe ó 15 g/lítear go 15.50 g/lítear i gcomhair na gcineálacha “Roero” / “Roero” Arneis, agus i gcomhair Riserva freisin.

— Leathnaíodh an raon datha ó “bhuí ar dhath na tuí” go dtí “buí ar dhath na tuí go buí órga”, toisc go bhféadfadh fíonta a bhfuil dathanna níos éagsúla orthu a bheith ann mar thoradh ar thiúchan níos airde eastóscán agus scagadh nó aosú i mbairillí adhmaid a d’fhéadfadh a bheith ann.

— Leathnaíodh na tuairiscí ar na cineálacha “Roero” Rosso agus “Roero” Bianco (Catagóir (1) Fíon), le tagairtí níos sainiúla dá ndea-bholadh nuair a scaoiltear lena ndíol iad.

Leasaíodh Airteagal 6 den tsonraíocht táirge agus pointe 4 (Tuairisc ar na fíonta) den doiciméad aonair.

2.7. Rialacha maidir le lipéadú

Déantar foráil maidir le hainmneacha na n-aonad geografach breise a thagraíonn do bhardais, do chodanna de bhardais nó do cheantair a shainítear sa chlár talún a áireamh ar an lipéad, i gcomhréir leis an reachtaíocht reatha.

Tar éis obair chúramach a dhéanamh chun na limistéir lena mbaineann a roghnú, bhí sé i gceist tionscnamh an fhíona a shainaithint ar bhealach níos fearr agus a nasc leis an limistéar a neartú ar an gcaoi sin trí aonaid gheografacha níos lú a úsáid a shainítear sa chlár talún agus atá lonnaithe laistigh den limistéar táirgeachta críochaithe.

Leasaíodh Airteagal 7 den tsonraíocht táirge agus pointe 9 (Coinníollacha breise) den doiciméad aonair.

2.8. Pacáistiú

(a) Maidir le pacáistiú na bhfíonta “Roero” DOCG, seachas na hacmhainneachtaí eisiata a shonrú, liostaítear na hacmhainneachtaí ar fad a cheadaítear.

Liostaítear na hacmhainneachtaí a cheadaítear ar mhaithe le soiléireacht.

Leasaíodh Airteagal 8 den tsonraíocht táirge.

(b) Maidir le pacáistiú na bhfíonta “Roero” DOCG, meastar go bhfuil na córais dúnta go léir dá bhforáiltear leis an reachtaíocht náisiúnta agus le reachtaíocht an Aontais atá ann cheana oiriúnach, seachas claibíní corónacha agus scriúchlaibíní a dhéantar go hiomlán as plaisteach.

Tá saoirse ag táirgeoirí aon cheann de na córais dúnta dá bhforáiltear faoin reachtaíocht náisiúnta agus faoi reachtaíocht an Aontais atá ann faoi láthair a úsáid seachas claibíní corónacha agus scriúchlaibíní a dhéantar go hiomlán as plaisteach, toisc go meastar nach bhfuil siad chomh hoiriúnach céanna d’íomhá táirge a bhfuil lipéad traidisiúnta DOCG air.

Leasaíodh Airteagal 8 den tsonraíocht táirge.

2.9. Catagóirí na dtáirgí finiúna

Cuireadh catagóir (5) Fíon súilíneach ar ardchaighdeán in ionad chatagóir (4) Fíon súilíneach.

Tá an leasú nasctha le staid iarbhír na táirgeachta sa limistéar, rud a léiríonn fíorleibhéal cáilíochta na táirgeachta seo. Tá fíonta súilíneacha “Roero” DOCG á dtáirgeadh cheana i gcomhréir le ceanglais agus saintréithe sonracha na bhfíonta sa chatagóir “Fíon súilíneach ar ardchaighdeán”, i ndáil, mar shampla, le neart alcóil nádúrtha na bhfíonchaor, leis an modh táirgeachta agus le brú barrachais, i gcomhréir leis na ceanglais a leagtar síos leis an reachtaíocht atá ann faoi láthair le haghaidh na catagóire seo táirgí.

Leasaíodh Airteagail 3 (Catagóirí na dtáirgí finiúna), 4 (Tuairisc ar na fíonta) agus 8 (Nasc leis an timpeallacht) den doiciméad aonair agus Airteagail 1-6 agus 9 den tsonraíocht táirge.

2.10. Nasc leis an timpeallacht

Rinneadh an nasc cúisíoch idir an limistéar geografach agus cáilíocht nó saintréithe an táirge a fhorlíonadh agus a fheabhsú, agus tagairt á déanamh do na fíonta a táirgeadh agus don tionchar a bhíonn ag tosca daonna.

Leasaíodh Airteagal 9 den tsonraíocht táirge agus pointe 8 den doiciméad aonair.

2.11. Leasuithe eagarthóireachta

In Airteagal 5 den tsonraíocht, ceartaíodh roinnt earráidí nach raibh iontu ach earráidí clóghrafacha a bhaineann le tús thréimhse aosaithe na bhfíonta. An fhoclaíocht: “Roero Riserva (bán) le tásc geografach breise: 16 mhí ón 1 Samhain an bhliain inar buanadh na fíonchaora”, ceartaíodh í mar a leanas:

“Roero Riserva (bán), agus le tásc geografach breise freisin: 16 mhí ón 1 Samhain an bhliain inar buanadh na fíonchaora”.

Maidir leis an am a scaoiltear na fíonta lena ndíol, san fhoclaíocht: “Roero (bán), agus le tásc geografach breise freisin: ón 1 Márta an chéad bhliain tar éis bhuain na bhfíonchaor”, scriosadh an focal “freisin”, toisc nach bhfuil feidhm ag an gcoinníoll sin ach maidir le Roero (bán) a bhfuil tagairt gheografach bhreise aige.

In Airteagal 6 den tsonraíocht, scriosadh an mhír seo a leanas toisc nach bhfuil sí i gcomhréir leis an reachtaíocht atá ann faoi láthair a thuilleadh: “4. Is faoin Aireacht Beartais Talmhaíochta atá sé – an Coiste Náisiúnta um Chosaint agus Úsáid Sonrúchán Tionscnaimh agus Tásc Geografach – leasú a dhéanamh, trí Fhoraithne, ar na teorainneacha íosta dá dtagraítear thuas agus ar an eastóscán saor ó shiúcra.”

Cuireadh an fhoclaíocht cheart “neart alcóil iomlán íosta de réir toirte” in ionad na bhfocal “neart alcóil nádúrtha iomlán íosta de réir toirte”.

In Airteagal 7 (Tuairisc agus cur i láthair) den tsonraíocht táirge, cuireadh isteach tagairt do na forálacha náisiúnta maidir le húsáid an téarma Vigna.

Ceartaíodh earráid in Iarscríbhinn 2 a ghabhann leis an tsonraíocht maidir le liosta na n-aonad geografach breise, áit ar mílitríodh an bardas Guarene mar “Guarente”.

Sa doiciméad aonair, scriosadh tagairtí do dhoiciméid sheachtracha mar iarscríbhinní a ghabhann leis an tsonraíocht.

Tugadh cuid de na sonraí teagmhála faoi “Faisnéis eile” sa doiciméad aonair cothrom le dáta.

DOICIMÉAD AONAIR

1. Ainm an táirge

Roero

2. Cineál an táisc gheografaigh

STFC — Sonrúchán Tionscnaimh faoi Chosaint

3. Catagóirí na dtáirgí fíniúna

1. Fíon

5. Fíon súilíneach ar ardchaighdeán

4. Tuairisc ar na fíonta

“Roero”, agus an cineál Riserva freisin – Catagóir fíona (1)

Faightear an cineál “Roero” (dearg) ó fhíonóireacht a dhéanamh ar fhíonchaora Nebbiolo.

Dath: dearg ar dhath an rúibín nó gairnéad;

Boladh: sainiúil, torthaíoch, le hiarracht de bholadh torthaí dearga amhail an silín, an silín géar, sútha craobh, sméara dubha agus cuiríní dubha uaidh uaireanta nó a bheadh ábhairín spíosrach, agus d’fhéadfadh iarracht de bholadh adhmaid a bheith uaidh;

Blas: tirim, tathagach, comhchuibhithe agus d’fhéadfadh sé a bheith tainneach;

Neart alcóil iomlán íosta de réir toirte: 12.50 %

Eastóscán íosta saor ó shiúcra: 22.00 g/l.

Comhlíonann aon pharaiméadair anailíseacha nach dtaispeántar sa tábla thíos na teorainneacha a leagtar síos sa reachtaíocht náisiúnta agus i reachtaíocht an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil íosta iarbhír (% de réir toirte) 12.5 Aigéadacht iomlán íosta 4.5 gram in aghaidh an lítir, a shloinntear mar aigéad tartarach Aigéadacht luaineach uasta (milleachoibhéisí in aghaidh an lítir) Dé-ocsaíd sulfair iomlán uasta (milleagraim in aghaidh an lítir)

“Roero” / “Roero” Arneis, agus na cineálacha Riserva agus Vigna freisin – Catagóir fíona (1)

Táirgtear an cineál “Roero” Bianco (bán), agus Riserva agus/nó Vigna freisin, ó fhíonóireacht a dhéanamh ar fhíonchaora Arneis, ar cineál fíonchaor bán áitiúil iad.

Dath: ó bhuí ar dhath na tuí éadroime go buí órga;

Boladh: éadrom, sainiúil, uaireanta le dea-bholadh séimh galánta uaidh a thabharfadh bláthanna bána chun cuimhne, agus iarracht de bholadh torthaí úra uaidh ó bholadh úll go boladh péitseog agus cnónna coill, agus d’fhéadfadh iarracht de bholadh adhmaid a bheith uaidh;

Blas: tirim, galánta, comhchuibhithe;

Neart alcóil iomlán íosta de réir toirte: 12.00 %

Eastóscán íosta saor ó shiúcra: 15.50 g/l.

Comhlíonann aon pharaiméadar anailíseach nach dtaispeántar sa tábla thíos na teorainneacha a leagtar síos sa reachtaíocht náisiúnta agus i reachtaíocht an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil íosta iarbhír (% de réir toirte) 12.0 Aigéadacht iomlán íosta 4.5 gram in aghaidh an lítir, a shloinntear mar aigéad tartarach Aigéadacht luaineach uasta (milleachoibhéisí in aghaidh an lítir) Dé-ocsaíd sulfair iomlán uasta (milleagraim in aghaidh an lítir)

“Roero” / “Roero” Arneis Spumante – catagóir (5) Fíon súilíneach ar ardchaighdeán

Táirgtear an cineál “Roero”Spumante (súilíneach) ó fhíonóireacht a dhéanamh ar chineál fíonchaor bán áitiúil Arneis.

Cúr: fíneálta agus seasmhach;

Dath: buí ar dhath na tuí le déine éagsúil;

Boladh: éadrom, úr, agus d’fhéadfadh iarracht de bholadh a bheith uaidh a thabharfadh giosta, crústa aráin agus fanaile chun cuimhne;

Blas: ó brut nature go milis; galánta, comhchuibhithe;

Neart alcóil iomlán íosta de réir toirte: 11.50 %

Eastóscán íosta saor ó shiúcra: 15.00 g/l.

Comhlíonann aon pharaiméadar anailíseach nach dtaispeántar sa tábla thíos na teorainneacha a leagtar síos sa reachtaíocht náisiúnta agus i reachtaíocht an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil íosta iarbhír (% de réir toirte) 10.5 Aigéadacht iomlán íosta 5.0 gram in aghaidh an lítir, a shloinntear mar aigéad tartarach Aigéadacht luaineach uasta (milleachoibhéisí in aghaidh an lítir) Dé-ocsaíd sulfair iomlán uasta (milleagraim in aghaidh an lítir)

5. Cleachtais fíonóireachta

a. Cleachtais fíonóireachta fhíor-riachtanacha

-

b. Uastáirgeacht

“Roero”

56 heictilítear in aghaidh an heicteáir

“Roero” Arneis, Spumante freisin

70 heictilítear in aghaidh an heicteáir

6. Limistéar geografach críochaithe

Déantar fíon “Roero” i 19 mbardas ar bhruach clé abhainn Tanaro, i limistéar Roero as ar ainmníodh an fíon, i gcúige Cuneo.

Áirítear ar an limistéar táirgeachta fíonchaor an talamh ar fad in Roero atá oiriúnach chun na saintréithe fíona a dtugtar tuairisc orthu sa tsonraíocht seo a ráthú.

Áirítear sa limistéar sin Cuneo críoch riaracháin iomlán na mbardas Canale, Corneliano d’Alba, Piobesi d’Alba agus Vezza d’Alba, chomh maith le cuid de na bardais Baldissero d’Alba, Castagnito, Castellinaldo, Govone, Guarene, Magliano Alfieri, Montà, Montaldo Roero, Monteu Roero, Monticello d’Alba, Pocapaglia, Priocca, S. Vittoria d’Alba, S. Stefano Roero agus Sommariva Perno.

Sainítear teorainneacha an limistéir sin mar a leanas: Agus í ag tosú le trasnú na dteorainneacha idir na cúigí Asti agus Cuneo agus na bardais Priocca agus Canale, ritheann an líne dheighilte ó thuaidh feadh na teorann cúigí idir Cuneo agus Asti suas go dtí acomhal Gianoglio (airde 350) in Montà d’Alba. Ansin buaileann sé leis an mbóthar cúigeach a théann go dtí feirm dhéiríochta Sterlotti agus leanann sé bóthar San Vito go dtí a acomhal le bóthar Colle di Cadibona (Mórbhealach Stáit Uimh. 29).

Is mar a chéile an líne dheighilte agus an Mórbhealach Stáit suas go dtí an droichead thar abhainn Rollandi, ansin leanann sí an sruth go dtí a cumar le habhainn Prasanino agus téann sé suas an Prasanino go dtí airde 303 m, ansin go dtí airde 310 m. Leanann sí an mhórbhealach cúigeach i dtreo Madonna delle Grazie go dtí airdí 315, 316 agus 335 m, feirm dhéiríochta Perona, agus ansin leanann sí an bealach cairte taobh le habhainn Campetto go dtí go dtrasnaítear mórbhealach cúigeach Valle San Lorenzo-Santo Stefano ar airde 313 m.

Téann sí suas an bóthar i dtreo Santo Stefano Roero chomh fada leis an mbealach cairte go dtí feirm dhéiríochta Beggioni, a dtéann sí thairsti, agus an bóthar go feirm dhéiríochta Molli (ar airde 376 m) á leanúint aici chomh fada le habhainn Prella. Téann sí síos an abhainn sin go dtí an bealach cairte, a leanann sí ar ais go dtí feirm dhéiríochta Furinetti agus Audano (ar airde 381 m) síos go dtí airde 336 m. Tar éis mhórbhealach cúigeach Roero leanann sí ar feadh ghleann Serramiana go dtí airde 360 m. Buaileann sí leis an mbóthar go gleann Canemorto (ar airde 362 m) a leanann sí go Baldissero (ar airde 410 m).

Siar ó Baldissero, ritheann an líne dheighilte trí airdí 402-394 m ar feadh an iomaire go dtí teorainn chathrach Baldissero-Sommariva ar airde 417 m, teorainn a leanann sé síos go dtí airde 402 m.

Ó 402 m trasnaíonn sí Villa di Sommariva, trí Bocche dei Garbine agus Bocche della Merla go dtí airde 429 m, ar theorainn chathrach Pocapaglia-Sommariva Perno, a thrasnaíonn sé.

Ansin ritheann sí díreach go dtí airdí 422 agus 408 m agus ar aghaidh trí Bocche della Ghia go San Sebastiano (ar airde 391 m).

Uaidh sin leanann sí an bóthar cathrach Pocapaglia, casann sí ar chlé agus, ag ísliú di feadh abhainn Meinina, buaileann sí le habhainn Gera, a leanann sí chomh fada le líne iarnróid Alba-Bra, agus an líne soir go teorainn chathrach Monticello d’Alba-Alba á leanúint, in aice le Piana Biglini. Uaidh sin ritheann sí ó thuaidh ar feadh theorainneacha cathracha Monticello d’Alba-Alba, Corneliano d’Alba-Alba, Piobesi d’Alba-Alba, Piobesi d’Alba-Guarene agus Corneliano d’Alba-Guarene go dtí go mbaineann sí amach Mórbhealach Cúigeach SP 10. Leanann sé ar aghaidh ar feadh an mhórbhealaigh seo suas go dtí a acomhal le Mórbhealach Réigiúnach SR 29, a leanann sé ó thuaidh chomh fada le teorainn bhardasach Corneliano d’Alba-Guarene, a leanann sé go dtí go nascann sé le Mórbhealach Cúigeach SP 171. Uaidh sin leanann an líne dheighilte an mhórbhealach chomh fada le Guarene, trasnaíonn sí an cuarbhóthar agus buaileann sí le bóthar cathrach San Stefano ar airde 288 m. Ansin leanann sí bóthar áitiúil Maso bóthar áitiúil Morrone go Cà del Rio (ar airde 165 m) chomh fada leis an mórbhealach cúigeach go Castagnito, ag rith síos an mórbhealach sin go dtí go mbuaileann sí le bóthar cathrach San Carlo della Serra. Agus í ag gabháil thar mharc airde 214 m, leanann an líne bóthar cathrach San Pietro go dtí go mbaineann sí gráig Moisa amach. Leanann an líne bóthar cathrach Moisa, agus buaileann sí bóthar Santa Maria in aice na heaglaise a bhfuil an t-ainm céanna uirthi, ar airde 196 m. Ansin leanann sí bóthar reilig na cathrach go dtí go mbuaileann sí bóthar cathrach Leschea, ag gabháil thar mharcanna airde 200 m agus 193 m chomh fada le marc airde 244 m mar a mbuaileann sí le mórbhealach cúigeach Castellinaldo-Priocca-Magliano, a leanann sí thar mharc airde 269 m in aice le feirm San Michele chomh fada lena acomhal le mórbhealach cúigeach Magliano Alfieri-Priocca. Uaidh sin ritheann sí soir ó thuaidh ar feadh mhórbhealach cúigeach Priocca trí San Bernardo agus San Vittore chomh fada le marc 213 m, mar a mbuaileann sí le Mórbhealach Cúigeach 2 (231 roimhe sin). Ansin leanann sí an mórbhealach soir ó thuaidh go dtí an crosbhóthar le mórbhealach cúigeach Priocca-Govone, a théann trí na gráigeanna San Pietro agus Via Piana chomh fada le reilig Govone. Uaidh sin ritheann sí siar ó thuaidh ar feadh achar gearr ar feadh bhóthar cathrach Craviano in aice le marc airde 253 roimh di bóthar cathrach Bricco a leanúint, ag gabháil thart in aice le San Rocco agus feirm Monte Bertolo, roimh di bualadh le teorainn chathrach Cuneo-Asti. Ritheann sí siar feadh na teorann sin go dtí an t-acomhal le teorainneacha cathrach Priocca agus Canale.

7. Príomhchineálacha fíonchaor

Arneis B.

Nebbiolo N.

8. Tuairisc ar na naisc

8.1. STFC “Roero” - Faisnéis maidir leis an limistéar geografach

Síneann limistéar fíonsaothraithe Roero feadh bhruach clé abhainn Tanaro, ar fud 19 mbardas ina bhfástar dhá chineál fíniúna den chuid is mó: Nebbiolo agus Arneis. Is saintréith de chuid Roero foirmiú carraige a bhfuil nasc aige le feiniméan geolaíoch ar a dtugtar “gabháil Tanaro”, rud a chiallaíonn gur tharla athrú ar chúrsa na habhann a spreag gluaiseacht i screamh an domhain. Mar thoradh ar an bhforbairt áirithe sin bunaíodh sraitheanna éagsúla de ghaineamh, cré agus aolchloch a d’fhéadfaí a bheith mheasctha ar bhealaí éagsúla ag brath ar an gceantar. Toradh is ea an ithir sa limistéar seo, dá bhrí sin, ar bhriseadh suas agus athmheascadh na sraitheanna forluite ó fhoinsí éagsúla, a taisceadh fadó, ar ghrinneall criostalta farraige inmheánaí ársa ar tugadh Murascaill Po ina dhiaidh sin. Tá na fíonghoirt cnocach, agus i gcás na bhfíonta dearga tá na fánaí deisiúrach go heisiach. I gcás na bhfíonta bána ceadaítear nochtadh ar an taobh ó thuaidh freisin.

8.2. Sonraí maidir le cáilíocht nó saintréithe an táirge atá inchurtha go bunúsach nó go heisiach i leith na timpeallachta geografaí

Tá an teaglaim ithreach cinntitheach i gcás na bhfíonta a thagann ón limistéar seo; bíonn fíonta úra galánta ann le dea-bholaithe séimhe mar thoradh ar láithreacht níos airde gainimh, fad a bhíonn tionchar ag an gcré ar dhath na bhfíonta agus ag an aolchloch ar a ndea-bholaithe fíneálta.

Na fíonta dearga i gCatagóir (1) Fíon, déantar iad as fíonchaora den chineál Nebbiolo, a fhástar den chuid is mó ar fhánaí deisiúracha agus a d’oiriúnaigh go maith do na hithreacha atá níos tanaí agus níos gainmhí ar na fánaí is géire. Bíonn ról lárnach ag tír-raon an fhíonghoirt toisc go mbíonn sé cinntitheach, ón tús, maidir le fás agus aibíocht na bhfíonchaor mar a fhorbraíonn siad ó bhonn úr íogair, agus ar deireadh tugann sé dath dearg bríomhar ar dhath an rúibín do na fíonta, le hiarracht den ghairnéad faoi mar a aosaíonn siad. Ar an tsrón bíonn dea-bholaithe torthaí dearga ar nós silíní, silíní géara, sútha craobh, sméara dubha agus cuiríní dubha uathu, lena ngabhann tainnin ar nós veilbhite nó a bheadh ábhairín spíosrach uaireanta, go háirithe i gcás Riserva nó fíonta a aosaítear ar shlí eile.

Fíonta bána “Roero”, i gcatagóirí (1) Fíon agus (5) Fíon súilíneach ar ardchaighdeán, déantar iad as fíonchaora bána den chineál Arneis a fhástar ar fhánaí deisiúracha agus i limistéir níos fionnuaire a bhfuil aghaidh acu ó thuaidh araon. Baineann fíonchaora Arneis tairbhe as ithreacha tirime gaineamhchloiche Roero, atá scaoilte agus tréscaoilteach agus ina bhfuil sraitheanna gainmheacha arna mbriseadh síos ag marla, as a n-eascraíonn fíonta le dea-bholaithe séimhe galánta a chuireann bláthanna bána nó torthaí úra, amhail úlla agus péitseoga nó cnónna coill, chun cuimhne. A bhuí le saintréithe chineál fíonchaor Arneis, a rathaíonn ar an talamh sin, tá na fíonta súilíneacha íogair, torthaíoch agus úr, le haigéadacht mhaith mar gheall ar na difríochtaí idir teocht an lae agus na hoíche agus an treoshuíomh roinnt de na fíonghoirt a bhfuil aghaidh acu ó thuaidh.

8.3. Idirghníomhú cúisíoch idir gnéithe den limistéar geografach dá dtagraítear i ranna 8.1 agus 8.2 agus tosca daonna

Tá na cineálacha fíniúna atá le fáil go traidisiúnta sa cheantar, Arneis agus Nebbiolo, ar ancaire i gcultúr shaothróirí fíniúna Roero. I dtéarmaí stairiúla agus cultúrtha, maidir le tionscnamh an ainm Arneis, cineál fíniúna atá á fhás ar chnoic Roero ón 15ú haois, dealraíonn sé go dtagann sé ó nós de chuid na dtáirgeoirí áitiúla ag an am nádúr an fhíona bháin sin a nascadh leis an téarma canúna le haghaidh duine feillbhéasach neamhiontaofa araiciseach. Mar sin féin, de réir foinsí eile eascraíonn sé as an bhfocal canúnach “renexij”, a úsáideadh sa 15ú haois chun tagairt don chineál Arneis, a tógadh é féin ón ainm Renesio, fíonghort atá suite sna cnoic a bhreathnaíonn amach ar bhaile Canale.

Saintréith de chuid limistéar Roero is ea na fánaí an-ghéara, a éilíonn aird mhór agus obair chrua. Fachtóir tábhachtach, dá bhrí sin, ab ea diongbháilteacht na saothróirí fíniúna, a fuair, mar gheall ar na hiarrachtaí ollmhóra a éilíonn an talamh sin, an t-eolas agus an saineolas is gá chun na hoibríochtaí uile a dhéantar san fhíonghort a bhainistiú, ar an mbealach is féidir, go dtí go mbuantar na fíonchaora.

Ina theannta sin, le himeacht ama tá táirgeoirí tar éis a gcuid teicnící fíonsaothraithe a bheachtú, agus úsáid á baint acu as na staidéir criosaithe talún is oiriúnaí i dtéarmaí treoshuímh agus comhdhéanaimh chun cáilíocht na bhfíonta a tháirgtear a ráthú, gan talamh in urlár an ghleanna a chur san áireamh, atá ró-leibhéalta, ró-fhliuch agus nach bhfuil grianmhar go leor. Is fachtóir tábhachtach eile é saineolas seanbhunaithe na dtáirgeoirí maidir le haosú na bhfíonta, lena n-áirítear iad a aosú i gcascaí adhmaid, go háirithe le haghaidh fíonta Riserva. Ciallaíonn sé sin gur féidir fíonta dearga galánta a tháirgeadh, le tainnin ar nós veilbhite agus iarracht de spíosraí agus dath orthu atá ag dul i dtreo dhath an ghairnéid, fad a leanann na fíonta bána de bheith ábhairín úr agus torthaíoch agus dath orthu ó bhuí ar dhath na tuí go buí órga. Fíonta súilíneacha “Roero” DOCG, arna dtáirgeadh i gcomhréir leis na ceanglais a leagtar síos sa reachtaíocht atá ann faoi láthair le haghaidh chatagóir (5) Fíon súilíneach ar ardchaighdeán, bíonn dea-bholaithe uathu ina mbíonn iarracht de bholadh giosta, crústa aráin agus fanaile agus déantar cineálacha díobh a tháirgeadh i raon ó brut nature go milis, rud a léiríonn a solúbthacht.

9. Coinníollacha fíor-riachtanacha breise

Aonaid gheografacha bhreise

Creat dlíthiúil:

Reachtaíocht an Aontais

Cineál an choinníll bhreise:

Forálacha breise a bhaineann le lipéadú

Tuairisc ar an gcoinníoll:

Ar lipéid fhíonta STFC “Roero” féadfar an t-ainm atá ar “aonaid gheografacha bhreise” atá níos lú a shonrú laistigh den limistéar táirgeachta, ainm a thagraíonn go sonrach do bhardais chríochaithe, do chodanna de bhardais nó do cheantair atá ar an liosta ábhartha.

Ceanglais a bhaineann le lipéadú

Creat dlíthiúil:

Reachtaíocht an Aontais

Cineál an choinníll bhreise:

Forálacha breise a bhaineann le lipéadú

Tuairisc ar an gcoinníoll:

I gcás fhíonta STFC “Roero” a dhéantar as fíonchaora Arneis, tá sé roghnach an cineál fíonchaor a shonrú ar an lipéad.

Nasc chuig an tsonraíocht táirge

https://www.politicheagricole.it/flex/cm/pages/ServeBLOB.php/L/IT/IDPagina/16977

(1) IO L 347, 20.12.2013, lch. 671.